stanford-oval/wikipedia huggingface dataset:
การลอบสังหารจอห์น เอฟ. เคนเนดี

| เหตุการณ์การลอบสังหารจอห์น เอฟ>  เคนเนดี |
| --- | --- |
ประธานาธิบดีบนรถลีมูซีนก่อนเกิดเหตุ
สถานที่: เดลลีย์พลาซ่า, เมืองแดลลัส  รัฐเท็กซัส, สหรัฐ
วันที่: 22 พฤศจิกายน พ.ศ. 2506  12:30 น. ตามเวลาท้องถิ่น
ประเภท: การซุ่มยิงด้วยสไนเปอร์
อาวุธ: ปืนแมนลิเชอร์-คาร์กาโน รุ่น M91/38 ขนาด 6.5x52ม.ม.
ตาย: จอห์น เอฟ. เคนเนดี  เจ. ดี. ทิปปิต
เจ็บ: จอห์น คอนเนลี  เจมส์ เทคส์
ผู้ก่อเหตุ: ลี ฮาร์วีย์ ออสวอลด์
เหตุการณ์การลอบสังหารจอห์น เอฟ. เคนเนดี ประธานาธิบดีลำดับที่ 35 แห่งสหรัฐ เกิดขึ้นเมื่อวันศุกร์ที่ 22 พฤศจิกายน พ.ศ. 2506 เวลา 12.30 น. ตามเวลาท้องถิ่น ณ เดลลีย์พลาซา เมืองแดลลัส รัฐเท็กซัส ประธานาธิบดีเคนเนดีถูกยิงถึงแก่ชีวิตระหว่างที่นั่งขบวนรถประธานาธิบดีไปกับภรรยาของเขา แจ็กเกอลีน เคนเนดี โอนาสซิส
การสืบสวนของคณะกรรมการวอร์เรน ซึ่งกินเวลา 10 เดือนระหว่าง พ.ศ. 2506 - 2507 การสืบสวนของคณะกรรมการสมาชิกผู้แทนราษฎรสหรัฐว่าด้วยการลอบสังหารประธานาธิบดี (HSCA) ระหว่าง พ.ศ. 2519 -  2522 และการสืบสวนของรัฐบาล สรุปว่าประธานาธิบดีถูกลอบสังหารโดยลี ฮาร์วีย์ ออสวอลด์ ซึ่งในเวลาต่อมาออสวอล์ดถูกฆาตกรรมโดยแจ๊ค รูบี้ ก่อนที่เขาจะต้องขึ้นศาล ในช่วงแรกที่มีการเปิดเผยผลการสืบสวน ข้อสรุปนี้ได้รับการยอมรับจากสาธารณชนอเมริกัน แต่ในภายหลัง ผลสำรวจที่มีการจัดทำขึ้นระหว่าง พ.ศ. 2509 ถึง พ.ศ. 2547 เปิดเผยว่าชาวอเมริกันประมาณ 80 เปอร์เซ็นต์มีความเชื่อตรงกันข้ามกับข้อสรุปที่ได้จากการสืบสวนดังกล่าว การลอบสังหารนี้ยังคงเป็นประเด็นการอภิปรายในวงกว้าง และก่อให้เกิดประเด็นเรื่องทฤษฎีสมคบคิดและการจัดฉากอย่างนับไม่ถ้วน
ใน พ.ศ. 2522 คณะกรรมการสมาชิกผู้แทนราษฎรสหรัฐว่าด้วยการลอบสังหารประธานาธิบดี ค้นพบว่ารายงานการสืบสวนของเอฟบีไอและคณะกรรมการวอร์เรนมีข้อบกพร่องอย่างร้ายแรง คณะกรรมการฯ ยังสรุปด้วยว่ามีการยิงปืนใส่ไม่ต่ำกว่า 4 นัด ซึ่งเป็นไปได้สูงว่าอาจมีฆาตกรสองคน และทฤษฎีสมคบคิดดังกล่าวเกิดขึ้นจริง อย่างไรก็ดี ผลการศึกษาในภายหลัง ซึ่งรวมถึงผลการศึกษาของสถาบันวิทยาศาสตร์แห่งชาติสหรัฐ ได้ตั้งข้อสงสัยเกี่ยวกับความถูกต้องของหลักฐานที่คณะกรรมการฯ ใช้เพื่อสนับสนุนทฤษฎีกระสุนสี่นัดดังกล่าว
ลำดับเหตุการณ์

วันที่ 22 พฤศจิกายน ค.ศ. 1963 ประธานาธิบดีจอห์น เอฟ เคนเนดี ได้เดินทางไปยังเมืองดัลลัส รัฐเท็กซัส เพื่อหาเสียงสำหรับการเลือกตั้งตำแหน่งประธานาธิบดีสมัยหน้าของเขา
เวลา 11:40 น. ได้มีขบวนพาเหรดต้อนรับประธานาธิบดีจากสนามบินสู่ตัวเมือง โดยท่านประธานาธิบดีได้นั่งรถลีมูซีนเปิดประทุน รถมี 3 ช่วง ประกอบด้วยประธานาธิบดีอยู่ด้านหลังสุด ช่วงที่ 3 โดยมีภรรยานั่งอยู่เคียงข้าง และช่วงที่ 2 มี นายจอห์น บี คอนนอลลี (John B. Connally) ผู้ว่ารัฐเท็กซัสและภรรยา ช่วงหน้ามีนายบิล เกรเออร์ (Bill Greer) คนขับรถ และนายรอย เคลเลอร์แมน (Roy Kellerman) ตัวแทนพิเศษของทำเนียบขาว  ซึ่งสองข้างทางมีประชาชนชาวดัลลัสเดินทางมาต้อนรับประธานาธิบดีอย่างล้นหลาม
เวลา 12:30 น. ขบวนรถได้เลี้ยวซ้ายเข้าถนนเอล์ม และในระหว่างนั้นเกิดเสียงปืนดังขึ้น กระสุนถูกประธานาธิบดีที่คอ กระสุนนัดนั้นยังถูกผู้ว่าจอห์นที่บริเวณหลังอีกด้วย ในขณะที่ภรรยาของท่านประธานาธิบดีเข้าใจว่าเป็นเสียงประทัดที่ประชาชนจุดต้อนรับขบวน ทันใดนั้นเสียงปืนก็ดังขึ้นอีก 1 นัด กระสุนถูกประธานาธิบดีที่ศีรษะ ภรรยาของท่านจึงรู้ว่าเกิดอะไรขึ้น ประชาชนที่อยู่ 2 ข้างทางต่างพากันแตกตื่น บางคนหมอบลงกับพื้น บางคนวิ่งหนี เพื่อหลบลูกกระสุนที่อาจเกิดการยิงขึ้นมาอีก ซึ่งในห้วงเวลาดังกล่าว ภรรยาของท่านประธานาธิบดี (แจ็คเกอลีน โอนาซิส) มองเห็นเศษกะโหลกชิ้นหนึ่งของสามี กระเด็นไปค้างอยู่ท้ายกระโปรงรถ เธอจึงเสี่ยงตายปีนไปท้ายรถเพื่อไปเก็บเศษกะโหลกของประธานาธิบดี เจ้าหน้าที่หน่วย secret service (หน่วยรักษาความปลอดภัยของประธานาธิบดี) ต้องวิ่งตามรถและปีนขึ้นไปช่วยจับ เพราะเกรงว่าเธอจะตกลงมาจากรถ (ภายหลังเมื่อถึงโรงพยาบาล  เธอได้นำชิ้นส่วนของกะโหลกศีรษะไปให้แพทย์แล้วบอกว่า  "ช่วยนำเศษกะโหลกนี้ไปต่อให้สามีฟื้นคืนชีพมาที")
เวลา 13:00 น. ประธานาธิบดีทนพิษบาดแผลไม่ไหวและได้เสียชีวิตลง และได้มีการชันสูตรศพ ผลชันสูตรพบว่าประธานาธิบดีเสียชีวิตจากกระสุนนัดที่ยิงเข้าศีรษะ กระสุนได้เข้าทำลายเนื้อสมอง ทำให้ท่านเสียชีวิต
ในช่วงเย็น ได้มีการลำเลียงศพของเคนเนดี้ออกจากเมืองดัลลัสด้วยเครื่องบินแอร์ฟอร์ซวัน และรองประธานาธิบดี ลินดอน บี. จอห์นสัน ได้ทำพิธีสาบานตนเข้ารับตำแหน่งประธานาธิบดีบนเครื่องบินลำดังกล่าว
การจับกุม

เวลาประมาณ 13:15 น. จอห์นนี่ เคลวิน บรูเวอร์ (Johnny Calvin Brewer) พนักงานขายรองเท้าร้านฮาร์ดี้ ได้แจ้งต่อตำรวจว่าเขาเห็นคนยิงตำรวจเสียชีวิตที่บริเวณหัวมุมถนน 10 กับแพตตันและฆาตกรได้หลบหนีเข้าไปในโรงหนังเท็กซัส
ตำรวจหลายสิบนายก็บุกเข้าไปในโรงหนังเพื่อจับตัวผู้ต้องสงสัย ผู้ต้องสงสัยได้ขัดขืนและเกิดการต่อสู้กันเล็กน้อย ก่อนที่ผู้ต้องสงสัยจะถูกควบคุมตัว ตำรวจสัณนิษฐานว่าสาเหตุที่เขายิงตำรวจเสียชีวิตเพราะมีคนแจ้งว่าเห็นเขาอยู่ตรงหน้าต่างของตึก Texas School Textbook Depository ในช่วงที่เคนเนดี้ถูกยิง ทางตำรวจจึงแจ้งรูปพรรณสัณฐานของคนร้าย และระหว่างนั้น เจ้าหน้าที่ตำรวจคนหนึ่งนามว่า เจ. ดี. ทิปปิต ที่ลาดตระเวณอยู่แถวนั้น เห็นผู้ต้องสงสัยเข้าก็ขอตรวจค้น ก็เลยถูกยิงเสียชีวิต จนผู้ต้องสงสัยถูกจับกุมในที่สุด
ผู้ต้องสงสัยมีนามว่า ลี ฮาร์วีย์ ออสวอลด์ (Lee Harvey Oswald)  เจ้าหน้าที่ได้ค้นตัวและพบบัตรประจำตัวปลอมของ หน่วยปฏิบัติการพิเศษ (Selective Service System) ที่ใช้ชื่อว่า อเล็ก เจมส์ ไฮเดลล์ (Alek James Hidell)   ออสวอลด์ถูกตั้งข้อหาฆ่าเจ้าหน้าที่ตำรวจและสังหารประธานาธิบดี แต่เขาปฏิเสธข้อกล่าวหานี้ โดยบอกว่าตัวเองเป็นแค่แพะรับบาป ซึ่งออสวาลด์ได้งานทำชั่วคราวที่อาคารเก็บหนังสือโรงเรียนเท็กซัส ในช่วงที่เคนนาดี้ถูกลอบสังหาร
การจับกุม > หลักฐานมัดตัว

เจ้าหน้าที่ตำรวจได้ตรวจค้นในอาคารเก็บหนังสือโรงเรียนเท็กซัส และได้พบปลอกกระสุนปืนไรเฟิลที่ยิงแล้วจำนวน 3 ปลอกที่ชั้น 6 ของอาคารหลังนี้  และเจ้าหน้าที่ตำรวจก็พบปืนไรเฟิลซุกซ่อนอยู่หลังกล่องในบริเวณเดียวกัน  เจ้าหน้าที่ได้ตรวจหาลายนิ้วมือบนกล่องพบว่าตรงกับลายนิ้วมือของ ลี ฮาร์วี ออสวอลด์ และจากการสืบสวนของเอฟบีไอ พบว่าประวัติเขาพัวพันกับเคจีบี รัสเซีย และคิวบาอีกด้วย
การจับกุม > การสังหารลี ฮาร์วี ออสวอลด์

ในวันที่ 24 พฤศจิกายน ค.ศ. 1963 สองวันหลังจากวันลอบสังหาร เขาจึงถูกส่งตัวจากสถานีตำรวจดัลลัสไปยังเรือนจำของรัฐเท็กซัส โดยมีกำลังตำรวจหลายสิบนายคุ้มกันอย่างแน่นหนา  ซึ่งในขณะที่เจ้าหน้าที่ตำรวจกำลังพาออสวอลด์ไปขึ้นรถ ก็มีชายชื่อว่า แจ็ค รูบี้ เดินตรงไปยังออสวอลด์ และใช้อาวุธปืนสังหารออสวอลด์ บนทางเดินไปยังที่จอดรถสถานีตำรวจดัลลัสนั่นเองต่อหน้านักข่าวที่อยู่บริเวณนั้นเป็นจำนวนมาก ตัวออสวอลด์นั้นบาดเจ็บสาหัสและเสียชีวิตในเวลาต่อมา รูบี้ อ้างว่าเขาโกรธแค้นออสวอลด์เป็นอย่างมากที่บังอาจมาสังหารประธานาธิบดีเคนเนดี้อันเป็นที่รักของเขา ทำให้เขาระงับความโกรธแค้นไม่อยู่และต้องฆ่าให้ตาย  ตัวแจ็ค รูบี้ นั้น เป็นเจ้าของผับเล็ก ๆ ในเท็กซัส แต่มีสายสัมพันธ์ที่ลึกซึ้งกับองค์การมาเฟียใหญ่ในรัฐชิคาโก อัล คาโปน (Al Capone) ซึ่งตัวรูบี้นั้นป่วยเป็นโรคระยะสุดท้าย และได้ฆ่าตัวตายระหว่างถูกคุมขัง ทำให้ไม่ถูกนำตัวไปขึ้นศาล
การตั้งคณะกรรมการสอบสวน

วันที่ 29 พฤศจิกายน ประธานาธิบดีจอห์นสัน ได้แต่งตั้งคณะกรรมการชุดหนึ่งขึ้นมาโดยมีผู้พิพากษานามว่า เอิร์ล วาร์เรน เป็นประธาน คนทั่วไปมักเรียกว่า คณะกรรมาธิการวาร์เรน ทำการสืบสวนเรื่องนี้อย่างละเอียด โดยสืบสวนจากหลักฐานและพยานในที่เกิดเหตุ  โดยใช้เวลาสืบสวนนาน 10 เดือน ได้รายงานยาวกว่า 900 หน้า และมีเอกสารประกอบรายงานรวบรวมเป็นเล่มไว้ถึง 26 เล่ม ได้สรุปว่า การลอบสังหารประธานาธิบดีในครั้งนี้ก่อการขึ้นโดยคนๆเดียวคือนายลี ฮาร์วีย์ ออสวอลด์ โดยใช้ปืนการ์กาโนที่ผลิตจากประเทศอิตาลี รุ่น M91/38 เป็นปืนไรเฟิลแบบลูกเลื่อน ที่ใช้กระสุนขนาด 6.5 × 52 มม. ที่ถูกพบบนชั้นที่ 6 ของตึกเก็บหนังสือของเท็กซัส อันเป็นสถานที่ที่ใช้ในการลอบสังหารด้วยการเล็งปืนไรเฟิลไปยังประธานาธิบดีที่กำลังเดินทางด้วยรถลิมูซีนแบบเปิดประทุนและกำลังโบกมือให้กับฝูงชนที่มาต้อนรับ โดยมีการยิงด้วยปืนไรเฟิ้ลเพียงสามนัดเพราะพบปลอกกระสุนจำนวนเท่านั้นอยู่ที่ชั้นหกของตัวอาคาร มีเพียงนัดเดียวที่พลาดเป้า กระสุนที่เข้าไปที่คอของเคนนาดี้เป็นกระสุนนัดเดียวกันที่โดนตรงหลังของผู้ว่าการรัฐแท็กซัส แต่ไม่มีการกล่าวถึงแรงจูงใจในการสังหารแต่อย่างใด
การสืบสวนของอัยการ จิม แกริสัน

ปัจจุบันยังมีคนไม่น้อยที่ติดใจเกี่ยวกับคดีนี้อยู่ หนึ่งในนั้นคืออัยการ จิม แกริสัน (Jim Garrison) อัยการของเมือง นิว ออร์ลินส์ แกริสันเชื่อว่าออสวอลด์เป็นแพะรับบาปในคดีนี้ แกริสันพยายามสืบค้นเรื่องนี้ แหล่งข่าวต่างๆและฟิลม์ภาพยนตร์ และแกริสันก็ได้พบกับตัวละครเพื่มอีก คือ
เคลย์ แอล ชอร์ นักธุรกิจในเมือง นิว ออร์ลินส์ เขาเป็นคนจ้างทนายให้ออสวอลด์หลังถูกจับ
เดวิด เฟอร์รี หัวหน้าหน่วยบินกองทัพอากาศ ซึ่งเป็นอาจารย์ของออสวอลด์สมัยเป็นทหาร
วิลเลียม กาย บานิสเตอร์ อดีต FBI เชื่อว่าติดต่อออสวอลด์สมัยอยู่โซเวียต
แกริสันเชื่อว่าบุคคลเหล่านี้มีความเกี่ยวโยงกับหน่วยงานของรัฐ รวมถึงเหล่ามาเฟีย และแกริสันยังเชื่ออีกว่าบุคคลทั้ง 3 น่าจะรู้ว่าใครอยู่เบื้องหลังเหตุการณ์ในครั้งนี้ ซึ่งบานิสเตอร์ก็ได้ฆ่าตัวตายอย่างน่าสงสัยไปก่อนหน้านี้ แกริสันพยายามเอา2คนแรกไปสอบสวนและขึ้นศาล แต่ก็ถูกขัดขวางโดยเจ้าหน้าที่รัฐ พยานถูกข่มขู่ ไม่กล้ามาให้ปากคำ บางคนได้เสียชีวิตอย่างปริศนา ทั้งชอร์และเฟอร์รีถูกยกฟ้อง ตัวเฟอร์รีนั้นแม้จะถูกยกฟ้องแต่ก็เสียชีวิตอย่างปริศนา ตัวแกริสันก็ถูกกล่าวหาว่าสร้างเรื่องราวขึ้นมาเพราะอยากดัง การสืบสวนของแกริสันนั้นก็กลายเป็นเพียงหนึ่งในทฤษฎีสมคบคิดในหลายๆ ทฤษฎีที่เกี่ยวกับเรื่องนี้เท่านั้น  อย่างไรก็ตามเรื่องของแกริสันนี้ เป็นแรงบันดาลใจให้โอลิเวอร์ สโตน นำไปสร้างเป็นภาพยนตร์เรื่อง JFK ในปี 2534 โดยเควิน คอสต์เนอร์รับบทเป็นแกริสัน
แหล่งข้อมูลอื่น

| --- | --- |
 JFK Assassination Records Collection at the U.S. National Archives  Assassination of John F Kennedy เก็บถาวร 2010-06-03 ที่ เวย์แบ็กแมชชีน Original reports and pictures from The Times  British Pathé เก็บถาวร 2011-07-08 ที่ เวย์แบ็กแมชชีน Online archive of newsreels relating to the assassination  BBC article on Kennedy's assassination  BBC article on Kennedy's funeral  The Kennedy Assassination by John McAdams  The Kennedy Assassination Encyclopaedia เก็บถาวร 2006-06-15 ที่ เวย์แบ็กแมชชีน by John Simkin  JFK Online: JFK Assassination Resources Online by David A. Reitzes  History Matters by Rex Bradford  The John F. Kennedy Assassination Homepage by Ralph Schuster:  Map of motorcade route  "Assassination and Funeral of John F. Kennedy" เก็บถาวร 2009-02-06 ที่ เวย์แบ็กแมชชีน, by Thomas Doherty  JFK Assassination Photographs and Film archive เก็บถาวร 2008-07-14 ที่ เวย์แบ็กแมชชีน  The Assassination of President Kennedy: A Radio Documentary c. 1985  Secrets of a Homicide Computer reconstruction by Dale K. Myers  Kennedy Assassination Newspaper Articles Archive เก็บถาวร 2018-05-26 ที่ เวย์แบ็กแมชชีน  Kenneth A. Rahn's Academic JFK Assassination Site เก็บถาวร 2004-06-10 ที่ เวย์แบ็กแมชชีน  "Facts and Fiction in the Kennedy Assassination" เก็บถาวร 2005-04-03 ที่ เวย์แบ็กแมชชีน – Skeptical Enquirer  Breaking news clip of JFK's assassination from NBC News[ลิงก์เสีย]  Kennedy Assassination Research Site เก็บถาวร 2011-05-14 ที่ เวย์แบ็กแมชชีน  
32°46′45″N 96°48′31″W﻿ / ﻿32.77903°N 96.80867°W﻿ / 32.77903; -96.80867
| ด ค กการลอบสังหารประธานาธิบดีสหรัฐ |
| --- | --- |
รายชื่อการลอบสังหารประธานาธิบดีสหรัฐ
ลอบสังหารสำเร็จ:  อับราฮัม ลินคอล์น  เจมส์ เอ. การ์ฟีลด์  วิลเลียม แมกคินลีย์  จอห์น เอฟ. เคนเนดี 
ลอบสังหารล้มเหลว:  แอนดรูว์ แจ็กสัน  อับราฮัม ลินคอล์น  ธีโอดอร์ โรสเวลต์  แฟรงกลิน ดี. โรสเวลต์  แฮร์รี เอส. ทรูแมน  จอห์น เอฟ. เคนเนดี  ริชาร์ด นิกสัน  เจอรัลด์ ฟอร์ด  จิมมี คาร์เตอร์  โรนัลด์ เรแกน  จอร์จ เอช. ดับเบิลยู. บุช  บิล คลินตัน  จอร์จ ดับเบิลยู. บุช  บารัค โอบามา 
การลอบสังหารถูกยกเลิก:  แซคารี เทย์เลอร์  วาร์เรน จี. ฮาร์ดิง 
ประธานาธิบดีจอห์น เอฟ. เคนเนดีขณะเดินทางผ่านฝูงชนก่อนเกิดเหตุ
ตึกที่ใช้ในการลอบสังหาร
ลี ฮาร์วี ออสวอลด์ ผู้ต้องสงสัยว่าเป็นมือปืนที่สังหารเคนเนดี
ปืน คาร์คาโน M91/38 คาร์ไบน์ (Fucile di Fanteria) พร้อมกล้องเล็งยิงกำลังขยาย 4 เท่า ใช้โดย ลี ฮาร์วีย์ ออสวอลด์ ในการลอบสังหาร จอห์น เอฟ. เคนเนดี
พิเชฐ ดุรงคเวโรจน์

| พิเชฐ ดุรงคเวโรจน์ม> ป.ช., ม.ว.ม. |
| --- | --- |


รัฐมนตรีว่าการกระทรวงดิจิทัลเพื่อเศรษฐกิจและสังคม
ดำรงตำแหน่ง 15 ธันวาคม พ.ศ. 2559 – 10 กรกฎาคม พ.ศ. 2562
นายกรัฐมนตรี: ประยุทธ์ จันทร์โอชา
ก่อนหน้า: ประจิน จั่นตอง  (รักษาการ)
ถัดไป: พุทธิพงษ์ ปุณณกันต์
รัฐมนตรีว่าการกระทรวงวิทยาศาสตร์และเทคโนโลยี
ดำรงตำแหน่ง 30 สิงหาคม พ.ศ. 2557 – 15 ธันวาคม พ.ศ. 2559
นายกรัฐมนตรี: ประยุทธ์ จันทร์โอชา
ก่อนหน้า: พีรพันธุ์ พาลุสุข
ถัดไป: อรรชกา สีบุญเรือง
 
ข้อมูลส่วนบุคคล
เกิด: 7 กันยายน พ.ศ. 2498 (69 ปี) จังหวัดพระนคร ประเทศไทย
ศาสนา: พุทธ
คู่สมรส: สภา ดุรงคเวโรจน์

พิเชฐ ดุรงคเวโรจน์ เป็นรัฐมนตรีว่าการกระทรวงดิจิทัลเพื่อเศรษฐกิจและสังคมคนแรกของกระทรวง กรรมการในคณะกรรมการพัฒนารัฐบาลดิจิทัล กรรมการในคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ และรัฐมนตรีว่าการกระทรวงวิทยาศาสตร์และเทคโนโลยี สมาชิกสภาความมั่นคงแห่งชาติกรรมการ สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ ในรัฐบาลของพลเอกประยุทธ์ จันทร์โอชา และเป็นอดีตเลขาธิการสำนักงานคณะกรรมการนโยบายวิทยาศาสตร์ เทคโนโลยี และนวัตกรรมแห่งชาติ กระทรวงวิทยาศาสตร์และเทคโนโลยี
ประวัติ

พิเชฐ ดุรงคเวโรจน์ เกิดเมื่อวันที่ 7 กันยายน พ.ศ. 2498 เป็นบุตรของนายเหลี่ยงฉื่อ แซ่เบ๊ กับนางเอ๊กเตียง แซ่แต้ สำเร็จการศึกษาระดับมัธยมจาก โรงเรียนอัสสัมชัญ บางรัก สำเร็จการศึกษาระดับปริญญาตรี สาขาวิศวกรรมไฟฟ้า จากมหาวิทยาลัยนิวเซาท์เวลส์ ประเทศออสเตรเลีย เมื่อปี พ.ศ. 2522 ระดับปริญญาโทด้านพลังงานแสงอาทิตย์ จาก Trinity University และปริญญาโท-เอก สาขานโยบายและการจัดการสาธารณะ จากมหาวิทยาลัยเพนซิลเวเนีย
การทำงาน

พิเชฐ ดุรงคเวโรจน์ เคยเป็นอาจารย์ประจำมหาวิทยาลัยเทคโนโลยีพระจอมเกล้าธนบุรี และเคยดำรงตำแหน่งผู้อำนวยการสำนักงานเลขานุการ คณะกรรมการเทคโนโลยีสารสนเทศแห่งชาติ ในระหว่างปี พ.ศ. 2536 ถึงปี พ.ศ. 2540 เป็นผู้อำนวยการศูนย์พัฒนาพาณิชย์อิเล็กทรอนิกส์ ในระหว่างปี พ.ศ. 2542 ถึงปี พ.ศ. 2544 และเป็นประธานคณะทำงานของอาเซียนด้านเทคโนโลยีสารสนเทศและการสื่อสาร ในปี พ.ศ. 2544 ถึงปี พ.ศ. 2546
ในปี พ.ศ. 2546 ได้รับแต่งตั้งเป็นผู้อำนวยการสถาบันคลังสมองของชาติ และในปี พ.ศ. 2552 ได้รับแต่งตั้งเป็นเลขาธิการคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ กระทรวงวิทยาศาสตร์และเทคโนโลยี
ในปี พ.ศ. 2557 เขาได้รับแต่งตั้งเป็นรัฐมนตรีว่าการกระทรวงวิทยาศาสตร์และเทคโนโลยี ในรัฐบาลของพลเอกประยุทธ์ จันทร์โอชา
ในปี พ.ศ. 2559 เขาได้รับแต่งตั้งเป็นรัฐมนตรีว่าการกระทรวงดิจิทัลเพื่อเศรษฐกิจและสังคม ในรัฐบาลของพลเอกประยุทธ์ จันทร์โอชาอาศัยตามมาตรา 6 ตามพระราชบัญญัติ สภาความมั่นคงแห่งชาติ พ.ศ. 2559 เขาจึงเป็นรัฐมนตรีว่าการกระทรวงดิจิทัลเพื่อเศรษฐกิจและสังคมคนแรกที่ได้เป็นสมาชิกสภาความมั่นคงแห่งชาติ
เครื่องราชอิสริยาภรณ์

พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2558 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ณัฐภัทร จิรภาวสุทธิ์

| ณัฐภัทร จิรภาวสุทธิ์ |
| --- | --- |
เกิด: 12 เมษายน พ.ศ. 2542 (25 ปี) กรุงเทพมหานคร ประเทศไทย   ณัฐภัทร จิรภาวสุทธิ์
ส่วนสูง: 180 เซนติเมตร
อาชีพ: นักแสดง
ปีที่แสดง: พ.ศ. 2561 – ปัจจุบัน
ผลงานเด่น: โน๊ต - บาปบริสุทธิ์ Live (2560)   บ่อน - มาดามบ้านนา (2562)   พัฒน์ - สะใภ้อิมพอร์ต (2563)   แสนภูมิ - บ้านไร่สายสมร (2564)   สอง - พยัคฆ์ร้ายนายกุหลาบ (2565)   ชั่ง - เภตรานฤมิต (2566)
สังกัด: ช่อง 7 เอชดี (2561–ปัจจุบัน)
ณัฐภัทร จิรภาวสุทธิ์ ชื่อเล่น ไบร์ท (เกิด 12 เมษายน พ.ศ. 2542) เป็นนักแสดงชาวไทย เริ่มเข้าสู่วงการบันเทิงจากเวทีการประกวด Smart Boy 2016 และเป็น 1 ในรอบ 12 คนสุดท้าย ปัจจุบันเป็นนักแสดงในสังกัดช่อง 7 HD
ประวัติ

ณัฐภัทร เกิดเมื่อวันที่ 12 เมษายน พ.ศ. 2542 ที่กรุงเทพมหานคร ด้านการศึกษา จบการศึกษาระดับชั้นมัธยมศึกษาจากโรงเรียนนวมินทราชินูทิศ สตรีวิทยา พุทธมณฑล ปัจจุบันสำเร็จการศึกษาระดับปริญญาตรีจากคณะนวัตกรรมสื่อสารสังคม มหาวิทยาลัยศรีนครินทรวิโรฒ
ในวงการบันเทิง

ณัฐภัทรเริ่มเข้าสู่วงการบันเทิงไทยจากเวทีการประกวด Smart Boy 2016 และได้เข้ารอบเป็น 1 ใน 12 คนสุดท้าย จึงได้เซ็นสัญญาเป็นนักแสดงในสังกัดช่อง 7HD มีผลงานละครเรื่องแรก บาปบริสุทธิ์ Live ในฐานะนักแสดงรับเชิญ
ในปี พ.ศ. 2562  ณัฐภัทรมีผลงานละครเรื่อง มาดามบ้านนา รับบทเป็น "บ่อน" แสดงคู่กับ ชาลีน่า ไบเล่ย์ ต่อในปี พ.ศ. 2563 ณัฐภัทรมีผลงานละครเรื่อง กาเหว่า รับบทเป็น "ไม้" และตามด้วย สะใภ้อิมพอร์ต รับบทเป็น "พัฒน์ ไพรรักษา" เป็นน้องชายของ "ดล ไพรรักษา" และ ริน ไพรรักษา" รับบทโดย มิกค์ ทองระย้า และ ใจบัว ฮิดดิง
ในปี พ.ศ. 2565 ณัฐภัทรมีผลงานละครเรื่อง พยัคฆ์ร้ายนายกุหลาบ รับบทเป็น "สอง"  แสดงคู่กับ "วรรณรดา เพชรชำนาญ" และในปี พ.ศ. 2566 ณัฐภัทรมีผลงานละครเรื่อง เภตรานฤมิต รับบทเป็น "ชั่ง"
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี | เรื่อง | บทบาท |
| --- | --- | --- |
| 2560 | บาปบริสุทธิ์ Live | โน๊ต (รับเชิญ) |
| 2562 | มาดามบ้านนา | บ่อน |
| 2563 | กาเหว่า | ไม้ |
| 2563 | สะใภ้อิมพอร์ต | พัฒน์ ไพรรักษา |
| 2564 | บ้านไร่สายสมร | แสนภูมิ |
| 2564 | รักล้นแผง | หม่อน |
| 2565 | พยัคฆ์ร้ายนายกุหลาบ | สอง |
| 2566 | เพลิงไพร | เม่น |
| 2566 | เภตรานฤมิต | ชั่ง |
| 2567 | ลูกผู้ชายไม้ตะพด | จันทร์ |
| 2567 | ไฟน้ำค้าง | ตอง |
| 2568 | ลูกผู้ชายหัวใจเพชร | ดำรง(ดำ) |
| 2568 | พรหมพยศ |  |
ผลงานการแสดง > ละครสั้น

ละครสั้นทั้งหมดด้านล่างนี้ออกอากาศทางช่อง 7 เอชดี
| ปี | เรื่อง | บทบาท |
| --- | --- | --- |
| 2561 | ฟ้ามีตา ตอน คนดี ๆ อยู่ที่ไหน | เปี๊ยก |
| 2561 | ฟ้ามีตา ตอน ของเล่น | แก้ว |
| 2563 | ฟ้ามีตา ตอน ชีวิต...ไม่ได้เป็นของเราคนเดียว | เบสท์ |
แหล่งข้อมูลอื่น

ณัฐภัทร จิรภาวสุทธิ์ ที่อินสตาแกรม
วรรณรท สนธิไชย

| วรรณรท สนธิไชย |
| --- | --- |
เกิด: 10 เมษายน พ.ศ. 2532 (35 ปี) วรรณรท สนธิไชย
คู่ครอง: วีรคณิศร์ กานต์วัฒนกุล (คู่หมั้น)
อาชีพ: นักแสดง
ปีที่แสดง: พ.ศ. 2551 - ปัจจุบัน
ผลงานเด่น: น้ำเพชร - แก้วล้อมเพชร (2551)   ดาวบันดาล - สกุลกา (2552)   อนุสร์ พัฒนปรีดี / อู๊ด - ดอกรักริมทาง (2553)   สมิตา ราชศักดิ์ / หนูยิ้ม - มาลัยสามชาย (2553)   ผกายกุล กิ่งแก้ว/กั้ง - ตลาดอารมณ์ (2554)   นิด / วนิดา - สาวน้อย (2555)   กานดาวสี/กานดามณี - สุดสายป่าน (2556)   ลัลน์ลลิต (บิวตี้) - เล่ห์นางฟ้า (2557)   นาลันฑา - ร่างใหม่...หัวใจ (2559)   ลูกตาล - สูตรรักชุลมุน (2559 - 2560)   เจ้านางม่านแก้ว (เจ้านางน้อย) / ราชาวดี ปชาธร (ฟ้า) / อันตรา (แอน) - แต่ปางก่อน (2560)   พะนอนิจ - กาหลมหรทึก (2561)   ฟ้าใส/ยัยหนู - ทะเลริษยา (2562)   อัญญาวดี - อสรพิษ (2563)   ลูกปัด - รักวุ่นวายเจ้าชายกบ (2564)   สารภี - หัวใจรักพิทักษ์เธอ (2565)
สังกัด: ช่องวัน 31, เอ็กแซ็กท์ (2551 - ปัจจุบัน)
วรรณรท สนธิไชย (ชื่อเล่น: วิว เกิดเมื่อวันที่ 10 เมษายน พ.ศ. 2532) เป็นนักแสดงชาวไทย สังกัดเอ็กแซ็กท์ ของ ถกลเกียรติ วีรวรรณ เริ่มเข้าวงการบันเทิงด้วยการถ่ายแบบตั้งแต่อายุยังน้อย
ประวัติ

วรรณรท สนธิไชย เกิดเมื่อวันที่ 10 เมษายน พ.ศ. 2532 เป็นบุตรคนโตในครอบครัว มีน้องสาว 1 คน
จบการศึกษาระดับชั้นอนุบาลจาก โรงเรียนอนุบาลปรางทิพย์ ระดับประถมศึกษาจาก โรงเรียนราชวินิต จบการศึกษาระดับมัธยมศึกษาจาก โรงเรียนสตรีวิทยา และ ระดับอุดมศึกษา คณะโบราณคดี เอกมานุษยวิทยา และ โทวิชาภาษาอังกฤษ มหาวิทยาลัยศิลปากร
วรรณรท เข้าวงการบันเทิงด้วยการถ่ายแบบตั้งแต่อายุยังน้อย และ เริ่มเล่นละครเรื่องแรกเรื่อง แก้วล้อมเพชร ในปี พ.ศ. 2551 หลังจากนั้นก็มีผลงานละครตามมาอย่างต่อเนื่อง ซึ่ง วรรณรท เป็นนักแสดงที่มีฝีมือการแสดงที่โดดเด่น สามารถถ่ายทอดบทบาทต่างๆ ได้อย่างสมบทบาท ไม่ว่าจะเป็นบทนางเอกใสๆ บทนางเอกดราม่า หรือบทนางเอกร้ายๆ เธอก็สามารถแสดงได้อย่างน่าประทับใจ จึงทำให้เธอเป็นที่ชื่นชอบของแฟนละครเป็นจำนวนมาก
ชีวิตส่วนตัว

เธอเคยคบหากับนักแสดงร่วมค่ายอย่างเจษฎ์พิพัฒ ติละพรพัฒน์ ที่พบรักกันในละครเรื่องทะเลริษยาเมื่อปี 2562 จนถึงกลางปี 2566 เนื่องจากรักไม่สมหวัง ปัจจุบันกำลังคบหาดูใจอยู่กับนักร้องนักแสดงรุ่นพี่อย่าง แม็ค วีรคณิศร์ กานต์วัฒนกุล โดยรู้จักกันและพบรักที่วัดเมื่อเดือนมกราคม 2567 และในวันที่ 19 ตุลาคม 2567 ที่ผ่านมาเธอได้ถูกฝ่ายชายขอแต่งงานที่ประเทศแคนาดา
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2551 | ความลับของซุปเปอร์สตาร์ | วรรณรท สนธิไชย (วิว) (รับเชิญ) | ททบ.5 |
| 2551 | แก้วล้อมเพชร | น้ำเพชร วงศ์พิมพ์ | ททบ.5 |
| 2552 | สกุลกา | ดาวบันดาล | ททบ.5 |
| 2553 | ดอกรักริมทาง | อนุสร์ พัฒนปรีดี / อู๊ด | ททบ.5 |
| 2553 | มาลัยสามชาย | สมิตา ราชศักดิ์ (หนูยิ้ม) | ททบ.5 |
| 2554 | ตลาดอารมณ์ | ผกายกุล กิ่งแก้ว (กั้ง) | ททบ.5 |
| 2554 | ข้ามเวลาหารัก | แพรพิมพ์ (วัยสาว) (รับเชิญ) | ททบ.5 |
| 2554 | คนเถื่อน | สมัน | ททบ.5 |
| 2555 | น้ำขึ้นให้รีบรัก | วุ้น | ททบ.5 |
| 2555 | นางสิงห์สะบัดช่อ | หมอวาสนา | ททบ.5 |
| 2555 | สาวน้อย | วนิดา (นิด) | ช่อง 9 |
| 2556 | คู่กรรม | วรรณฤดี (รับเชิญ) | ททบ.5 |
| 2556 | สุดสายป่าน | กานดาวสี กิริเนศวร (แฝดพี่)  / กานดามณี วัฒนากูล (แฝดน้อง) | ททบ.5 |
| 2557 | เล่ห์นางฟ้า | ลัลน์ลลิต (บิวตี้) | ททบ.5 |
| 2558 | เงาใจ | เมทินี | ช่องวัน 31 |
| 2559 | ร่างใหม่..หัวใจเดิม | นาลันทา ชยานุพงษ์ | ช่องวัน 31 |
| 2559 | รักฝุ่นตลบ | เปรียว | ช่องวัน 31 |
| 2559 | เราเกิดในรัชกาลที่ ๙ เดอะซีรีส์  ตอน ชีวิตเพื่อให้ | ทิวาน | ช่องวัน 31 |
| 2559 | Club Friday The Series 7 เหตุเกิดจากความรัก ตอน Home | ชา | จีเอ็มเอ็ม 25 |
| 2560 | แต่ปางก่อน | เจ้านางม่านแก้ว (เจ้านางน้อย) (ร.6) / ราชาวดี ปชาธร (ฟ้า) (ร.8) / อันตรา วาดภรีย์ (แอน) (ร.9) | ช่องวัน 31 |
| 2560 | A Love To Kill รักซ่อนแค้น | อินทิรา | ช่องวัน 31 |
| 2560 | ภารกิจลิขิตหัวใจ | วิยะดา กุลเศวต (ร.7) / จารวี รัตนมณีกาล (ร.9) / ริสา (ร.10) | ช่องวัน 31 |
| 2561 | กาหลมหรทึก | ครูพะนอนิจ (ป้อมมงคล) ภิรมย์รุจ (ครูนิจ, หนอ) | ช่องวัน 31 |
| 2561 | บางกอกนฤมิต | แพงมาศ มณีมงคล / วาด เนียนประดิษฐ์ (วัยสาว) | ช่องวัน 31 |
| 2562 | ทะเลริษยา | ฟ้าใส สุขทา / ฟ้าใส ธนะสารทรัพย์ | ช่องวัน 31 |
| 2562 | สัญญาแค้นแสนรัก | วงแหวน | ช่องวัน 31 |
| 2562 | แม่มดเจ้าเสน่ห์ | นรีภพ (แทมมี่) | จีเอ็มเอ็ม 25 |
| 2563 | อสรพิษ | เจ้าแม่อัญญาวดี / อัญญานี | ช่องวัน 31 |
| 2563 | รักแลกภพ | วรรณ | ช่องวัน 31 |
| 2564 | รักวุ่นวายเจ้าชายกบ | ลูกปัด | ช่องวัน 31 |
| 2565 | หัวใจรักพิทักษ์เธอ | สารภี | ช่องวัน 31 |
| 2565 | Club Friday the series 14 Love & Belief ความรักกับความเชื่อ  ตอน คำสาบาน  | วันใหม่ | ช่องวัน 31 |
| 2568 | เหมันต์ตะวันรอน | ลูกจันทร์ | ช่องวัน 31 |
|  | ไฟพ่าย |  | อมรินทร์ทีวี |
ผลงาน > ซิตคอม

| ปี | เรื่อง | รับบทเป็น | ช่อง | หมายเหตุ |
| --- | --- | --- | --- | --- |
| 2553 | เป็นต่อ ตอน It's Alright | กิ๊ฟ | ช่อง 3 | รับเชิญ |
| 2559 - 2560 | สูตรรักชุลมุน | มลินดา พุฒรังษี (ลูกตาล) | ช่องวัน 31 |  |
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2556 | จันดารา (ปัจฉิมบท) | มาลัย |
| 2559 | Take me Home สุขสันต์วันกลับบ้าน | ทับทิม |
|  | The Way มรรค (ไม่ได้ฉาย) | มุตตา / มุนิน |
ผลงาน > มิวสิกวิดีโอ

| ปี | เพลง | นักร้อง |
| --- | --- | --- |
| 2551 | ความผูกพัน (ซื้อความรักไม่ได้) | วิชญาณี เปียกลิ่น (แก้ม เดอะสตาร์ 4) |
| 2551 | อยู่เพื่อเธอ ประกอบละครเรื่อง แก้วล้อมเพชร | ศุภรุจ เตชะตานนท์ (รุจ เดอะสตาร์ 4) |
| 2552 | Hug | สุกฤษฎิ์ วิเศษแก้ว (บี้ เดอะสตาร์ 3) |
| 2553 | หยุดที่เธอ | เป๊ก เปรมณัช |
| 2553 | ผู้ชายคนนี้กำลังหมดแรง | ปองศักดิ์ รัตนพงษ์ (อ๊อฟ ปองศักดิ์) |
| 2556 | เธอคือทั้งหัวใจ ประกอบละครเรื่อง เรือนเสน่หา | กุลกรณ์พัชร์ โพธิ์ทองนาค (แก้ม กุลกรณ์พัชร์) |
| 2558 | เงาในหัวใจ ประกอบละครเรื่อง เงาใจ | เป๊กซ์ zeal feat.หนูนา หนึ่งธิดา |
| 2558 | ที่รัก | ธิติมา ประทุมทิพย์ (แอน ธิติมา) |
ผลงาน > โฆษณา

Essential Damage Care ร่วมกับ เจนี่ เทียนโพธิ์สุวรรณ, คชาภา ตันเจริญ
รางวัล

1 ใน 5 รางวัลดาวรุ่งมาแรงหญิง จากงาน สยามดารา ปาร์ตี้ 2009
1 ใน 5 รางวัลดาวรุ่งหญิง Hot แห่งปี จากงาน ทีวีอินไซด์ ฮอท อวอร์ด 2009
รางวัล เซ็กซี่เอสท์ รุกกี้ ออฟ เดอะ เยียร์ 2013 จากงาน เอฟเอชเอ็ม 100 เซ็กซี่เอสท์ วูเมน อิน ไทยแลนด์ 2013
1 ใน 5 รางวัลผู้แสดงนำหญิงยอดเยี่ยม จากละคร สุดสายป่าน จากงาน คมชัดลึก อวอร์ด ครั้งที่ 11
1 ใน 5 รางวัลนักแสดงนำหญิงยอดนิยม จากงาน คมชัดลึก อวอร์ด ครั้งที่ 11
1 ใน 5 รางวัลนักแสดงนำหญิงยอดนิยม จากงาน คมชัดลึก อวอร์ด ครั้งที่ 12
แหล่งข้อมูลอื่น

เว็บไซต์อย่างเป็นทางการของวรรณรท สนธิไชย เก็บถาวร 2016-06-19 ที่ เวย์แบ็กแมชชีน
วรรณรท สนธิไชย ที่เฟซบุ๊ก
วรรณรท สนธิไชย ที่เอกซ์ (ทวิตเตอร์)
วรรณรท สนธิไชย ที่อินสตาแกรม
นารา เทพนุภา

| นารา เทพนุภา |
| --- | --- |
เกิด: 15 กันยายน พ.ศ. 2539 (28 ปี) นารา เทพนุภา จังหวัดนครปฐม ประเทศไทย
อาชีพ: นักแสดง, นักเต้น, นักบัลเลต์, นางแบบ
ปีที่แสดง: พ.ศ. 2556 - ปัจจุบัน
ผลงานเด่น: ดีจัง - น้องใหม่ร้ายบริสุทธิ์ (2556-2558)  นารา - ฤดูที่ฉันเหงา (2556)    ยูอิ - เดอะ เดบิวต์..อวสานไอดอล (2564)
สังกัด: นักแสดงอิสระ 
นารา เทพนุภา (เกิด 15 กันยายน พ.ศ. 2539) เป็นนักแสดงชาวไทย เข้าสู่วงการและมีผลงานแรกที่เป็นที่รู้จักจากบทบาท ดีจัง ใน น้องใหม่ร้ายบริสุทธิ์  จบการศึกษาชั้นมัธยมศึกษาจากโรงเรียนพระปฐมวิทยาลัย และปริญญาตรีคณะสื่อสารมวลชน มหาวิทยาลัยรามคำแหง
ประวัติ

นาราเข้าสู่เส้นทางบันเทิงจากการได้คัดเลือกเป็น นักแสดง 1 ใน 8 แก๊งน้องใหม่ ละคร "น้องใหม่ร้ายบริสุทธิ์" ทางช่อง 3 จากการคัดเลือกของ อรุโณชา ภาณุพันธุ์ ผู้จัดละครค่ายบรอดคาซท์ฯ ต่อมาเธอเริ่มมีชื่อเสียงเรื่อยๆจากผลงานในอีกหลายด้านทั้งด้านการแสดงและการถ่ายแบบ
พ.ศ. 2556 นาราได้มีโอกาสได้รับบท นารา แสดงคู่กับ โทนี่ รากแก่น และ เฉลิมพล ทิฆัมพรธีรวงศ์ ในภาพยนตร์เรื่อง ฤดูที่ฉันเหงา ของสหมงคลฟิล์ม อินเตอร์เนชั่นแนล
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2558 | กลกิโมโน | เรืองนภา | ช่อง 3 |
| 2560 | หลงไฟ | เมทินี (เม) | จีเอ็มเอ็ม 25 |
| 2561 | ยุทธการปราบนางมาร | ปภาดา (ดา) | จีเอ็มเอ็ม 25 |
| 2562 | ก่อนอรุณจะรุ่ง | อาทิตยา/อุษาแสง | จีเอ็มเอ็ม 25 |
| 2563 | อุ้มรักเกมลวง | กระต่าย | ช่องวัน 31 |
| 2565 | บุพเพร้อยร้าย | เอวา (รับเชิญ) | ช่อง 3 เอชดี |